Source: http://monitorulneamt.ro/csm-ceahlaul-inca-se-cauta-in-amicale/
Timestamp: 2020-04-03 07:38:03+00:00

Document:
CSM Ceahlăul încă se caută, în amicale » Monitorul de Neamț și Roman
CSM Ceahlăul încă se caută, în amicale
Neamţ: Anchetă penală în cazul pacientului cu COVID 19 “plimbat” cu targa
■ pietrenii au suferit a doua înfrîngere în jocurile de verificare ■ sîmbătă, în deplasarea de la Odorheiu Secuiesc, galben-negrii au pierdut cu 0-2 (0-0) ■ miercuri, pietrenii vor juca la Liteni, în faza a II-a a Cupei României ■ şi Ceahlăul şi Ozana vor debuta în campionat pe teren propriu ■
CSM Ceahlăul Piatra Neamţ a continuat în week-end seria jocurilor amicale din această perioadă precompetiţională. Sîmbătă, 10 august, galben-negrii au evoluat în deplasare, de la ora 12.00, în compania echipei AFC Odorheiu Secuiesc, tot o echipă din eşalonul 3 (seria V), în al patrulea meci de verificare din această vară. Confruntat cu o listă mare de jucători indisponibili în urma unor accidentări, antrenorul principal Gabriel Rădulescu a utilizat următoarea formulă: Chelaru – Moroşanu, Fomba, Jalbă, Keita, Luboya, Ov. Toma, Matei, Frank M’Barga, Goupy. Şoimu. Pe parcurs au mai evoluat: Florea (portar), C. Rotaru şi Curpăn. Jocul a debutat într-o notă de echilibru, însă, pe măsură ce timpul trecea, gazdele şi-au creat mai multe oportunităţi, cea mai mare, pînă la pauză fiind irosită în minutul 34, atunci cînd portarul pietrenilor, Marius Chelaru a reuşit să pareze o lovitură de la 11 metri acordată după după un fault in careu comis de fundaşii nemţeni. La cinci minute după revenirea de la cabine, arbitrul a anulat un gol marcat de Ceahlăul pe motiv de ofsaid, iar în minutul 60, harghitenii au reuşit să deschidă scorul pentru ca, în minutul 75 să-l majoreze. Pînă la startul campionatului (24 august) mai sînt două săptămîni, însă pietrenii sînt programaţi şi cu un joc oficial în Cupa României miercuri, 14 august, de la ora 17.30, în deplasare la Viitorul Liteni. Sucevenii, care activează în Liga IV au ratat promovarea în eşalonul superior după dubla de baraj susţinută în luna iunie cu FC Ozana Tîrgu Neamţ şi au ajuns în această a doua etapă a Cupei după ce, pe 31 iulie, au trecut pe teren propriu de Şomuz Fălticeni învingînd echipa de Liga 3 cu scorul de 4-3 (3-1). Calificarea gazdelor a fost înlesnită în mare măsură de prestaţia excelentă a veteranului Mihai Guriţă, reactivat ca jucător la vîrsta de 46 de ani, care a înscris două goluri şi a obţinut şi o lovitură de la 11 metri. În etapa a II-a a Cupei României sînt implicate 38 de cîştigătoare ale fazei întîi (CSM Ceahlăul s-a calificat la masa verde după ce Bradu Borca nu a asigurat asistenţa medicală) şi 22 de echipe care au evoluat în ediţia precedenta a Ligii 3. În total, pe 14 august se vor disputa un total de 30 de meciuri, într-o singura manşă, eliminatorie, după următorul program: Sănătatea Darabani – Foresta Suceava; CSO Viitorul Liteni – CSM Ceahlăul; Unirea Mirceşti – Ştiinţa Miroslava; Viitorul Curiţa – KSE Tîrgu Secuiesc; Universitatea Dunărea de Jos Galaţi – CSM Focşani 2007; Avîntul Zărneşti – AFC Metalul Buzău; Viitorul Ianca – CS Făurei; Victoria Cumpăna – Pescăruşul Sarichioi Junior; Bărăganul Ciulniţa – Unirea 04 Slobozia; Înainte Modelu – SC Popeşti-Leordeni; CSA Steaua – Mostiştea Ulmu; Viitorul Domneşti – CS Tunari; Flacăra Moreni – AS FC Pucioasa); Precizia Săcele – Olimpic Cetate Rîşnov; Ajax Botoroaga – CSM Alexandria; CS Real Bradu – ACS Vedita Coloneşti M.S.; CS Cîrcea – ACSO Filiaşi; CS Minerul Costeşti – Flacăra Horezu; Inter Petrila – Metalurgistul Cugir 1939; Voinţa Lupac – CS Hunedoara; CSC Ghiroda şi Giarmata Vii – ACS Dumbrăviţa; Progresul Pecica – Crişul Chişineu Criş; CS Naţional Sebiş – Gloria Lunca-Teuz Cermei; Olimpia MCMXXI Satu Mare – CSC Sînmartin; AFC Unirea 1924 – Industria Galda; CS Floreşti – FC Unirea Dej; Sticla Arieşul Turda – Sănătatea SP Cluj-Napoca; Măgura Cisnădie – ACS SR Municipal Braşov; Unirea Ungheni 2018 – AFC Odorheiu Secuiesc; ACS Unu Fotbal Club Gloria – Avîntul Reghin. În caz de egalitate după 90 de minute de joc, se vor disputa prelungiri şi, dacă egalitatea va persista, se vor executa lovituri de departajare. De menţionat că luni, la sedil FRF s-a efectuat şi tagerea la sorţi a programului de campionat al Ligii 3. Ambele echipe nemţene vor debuta pe 24 august pe teren propriu: Ceahlăul va evolua împotriva celor de la Ştiinţa Miroslava, iar FC Ozana va primi vizita celor de la CSM Focşani. În ediţia de miercuri vom reveni cu programul complet al Seriei I.
Cuvinte cheie:amicaleCSM
Şoc la CSM Ceahlăul: Ştefan Stoica antrenor
Pietreanca Laura Pal, la un pas de podium la Tokyo
Prefectul de Neamţ cere schimbarea managerului Spitalului Judeţean
Actualitate54 de minute,

References: CSM 

CSM 
 CSM 
 CSM 
 CSM 
 CSM 
 CSM